FBI: Overvåking kunne hindret 9/11
Under en høring i Kongressen onsdag uttalte FBI-direktør Robert Mueller seg for første gang om overvåkingssakene som har dominert nyhetsbildet i USA den siste uken. Avsløringene om omfattende innsamling av amerikaneres telefontrafikk og etterretningens topphemmelige spionprogram «PRISM», har vakt sterke reaksjoner blant politikere og borgerrettighetsgrupper. Men Mueller forsvarte behovet for avlytting og overvåking, og hevdet at terrorangrep kunne blitt avverget dersom man hadde hadde hatt mulighetene dagens systemer byr på.Mueller beskrev blant annet hvordan en av flykaprerne 11. september, Khalid al-Midhar, ringte et tilholdssted i Jemen kort tid før angrepet på tvillingtårnene. Denne telefonsamtalen kunne blitt plukket opp dersom dagens overvåkingssystem hadde vært på plass, hevdet Mueller ifølge britiske The Guardian. Mueller gikk dermed lengre enn NSA-sjefen, som har sagt at flere titalls terrorhendelser har blitt stoppet som følge av overvåkingen.Mueller viste også til terrorangrepet der tre personer mistet livet under et maratonløp, og hevdet at myndighetenes innsamling av informasjon vil kunne hindre «et nytt Boston». Den mektige etteretningssjefen møtte imidlertid kritikk fra representanter som satte spørsmålstegn ved om en slik overvåkning er lovlig - og hvorfor den ikke hindret Boston-bombingen dersom den er så effektiv. - Jeg frykter at vi er i ferd med å bli en overvåkingsstat som samler milliarder av elektroniske spor om lovlydige amerikanere hver eneste dag, sa Conyers ifølge CNN.Under høringen kom det også frem at amerikanske myndigheter vil forfølge Edward Snowden, som søndag sto frem som kilden bak avsløringen om at amerikanske myndigheter gjennomfører omfattende overvåkning av både egne og andre lands innbyggere. Ifølge Mueller tar FBI og Justisdepartementet «alle nødvendige skritt for å holde personen ansvarlig», skriver The Guardian.Mueller nektet imidlertid å kommentere hvor omfattende overvåkingssystemene er, og begrunnet det med at denne informasjonen kan misbrukes av terrorister, skriver AP. - Hver gang du undersøker en lekkasje som dette og følger opp etterretningen i ettertid, så ser du at terrorister finner veier utenom¿ Dersom vi mister muligheten til å få informasjon om deres kommunikasjon, kommer vi til å bli utrolig sårbare.
FBI avviser all kritikk mot myndighetenes overvåking og lover at varsleren Edward Snowden skal få sin straff.